આ અંગે વાત કરતાં તે કહે છે કે હું અક્ષય સાથે કામ કરીને ખૂબ એક્સાઇટેડ છું. હું તેની ફિલ્મો જોઇને જ મોટી થઇ છું. મારી પહેલાંથી જ તેની સાથે ફિલ્મોમાં કામ કરવાની ઇચ્છા હતી. તે ખૂબ જ મજાની વ્યક્તિ છે. આટલો મોટો સ્ટાર હોવા છતાં જમીન સાથે જોડાયેલો છે. તે ખૂબ ફની વ્યક્તિ છે. નિમ્રત એક નહીં, ઘણી વાર પ્રેમમાં પડી છે. તે કહે છે કે મને ઘણીવાર પ્રેમ થયો છે, પરંતુ કોઇ સ્ટાર સાથે નહીં. ‘ધ લંચબોક્સ’ ફિલ્મ કર્યા પહેલાં હું કોઇની સાથે રિલેશનશિપમાં રહી નથી. નિમ્રત સંસારમાં સૌથી વધુ પ્રેમ તેની માતાને કરે છે. તે કહે છે, મારી માતા મારી અંદરની તાકાત છે. હું આજે જે કંઇ છું તે તેના વિશ્વાસ અને સાહસના કારણે જ છું. તેણે મને એ બધું કરવાની છૂટ આપી, જે હું ઇચ્છતી હતી. •